Sarki Alhaji Muhammadu Dikko kuma anfi sanin sa da Muhammad Dikko ɗan Gidado CBE (1865 – May 1944), ya kasance Sarkin Katsina ne na 47th, wanda yayi daga 9 watan Nuwamba shekarar 1906 har zuwa rasuwarsa a shekarar 1944. Shine sarkin Katsina na tara (9) a bangaren Fulani. An haifeshi a shekarar 1865, a lokacin Sarki Muhammadu Bello, an naɗa shi sarauta lokacin yana da shekara ashirin da biyu (22) da haihuwa. An naɗashi Durbi daidai lokacin yaƙin Basasar Kano. A lokacin da Lord Lugard ya shiga garin katsina, Dikko yana matsayin Durbin Katsina kuma an bashi alhakin kula da Turawa, cinsu da shan su, ƙibarsu da ramar su na hannunsa kamar yadda sarkin lokacin watau Sarki Abubakar ya umurceshi. Tarihi ya nuna cewa lokacin da aka naɗa sarki muhammad Dikko yana Gobir don siyayyar Raƙuma na Sarki Abubakar na lokacin daga nan aka tura masa takarda ya dawo, akan hanya ya haɗu da ɗan aike (mallam Giɗaɗo) daga liman wazirin katsina Haruna, cewa an kama Sarki Yero, an naɗa shi sarki. Da isowar bariki joji yace “Gwamna ya aiko, kaine Sarki” daga nan ya kama sarautar katsina.